**Mark Dempsey** (s. 14. tammikuuta 1964) on englantilainen jalkapallovalmentaja ja entinen keskikenttäpelaaja. Joulukuusta 2018 lähtien hän on toiminut Manchester Unitedin apuvalmentajana.

Ura
---

Dempsey liittyi Manchester Unitedin orgaatioon vuonna 1980 alle 18-vuotiaiden joukkueeseen. Hän nousi vuonna 1982 edustusmiehistöön, muttei onnistunut murtautumaan joukkueen pelaavaan kokoonpanoon. Dempsey esiintyi vain yhdessä ottelussa Unitedin paidassa. Dempsey pelasi lainalla Swindon Townissa kauudella 1985 ja hän jätti seuran vuonna 1986. Ura jatkui Sheffield Unitedissa, jossa tuli mukavasti vastuuta. Hän siirtyi seurasta lyhyen Chesterfieldissä vietetyn lainapestin jälkeen Rotherhamiin ja uransa viimeisiksi vuosiksi Macclesfield Towniin. Dempsey lopetti Englannin alasarjoissa tekemänsä pelaajauran vuonna 1994.

Pelaajauransa jälkeen Dempsey työskenteli Manchester Unitedin juniorivalmentajana, kunnes siirtyi tammikuussa 2009 Norjaan Tromsø IL:n apuvalmentajaksi. Hän työskenteli Per-Mathias Høgmon aisaparina kaksi kautta ja toimi myös seuran juniorivalmennuksen kehittäjänä. Kaudeksi 2011 hän liittyi Molden organisaatioon Ole Gunnar Solskjærin apuvalmentajaksi. Hän voitti Moldessa kaksi Norjan mestaruutta ja cupin. Dempsey siirtyi Solskjærin perässä Cardiff Cityyn tammikuussa 2014. Kehnot tulokset johtivat potkuihin syyskuussa 2014.

Kaudeksi 2015 Dempsey palasi Norjaan FK Haugesundin apuvalmentajana. Jostein Grindhaugin jätettyä päävalmentajan tehtävät Dempseystä seuran päävalmentaja lokakuussa 2015. Hän luotsasi seuraa kauden neljässä viimeisessä ottelussa. Dempseyn johdolla Haugesund säilytti sarjapaikkansa ollen Tippeligaenin kahdestoista. Hän jatkoi päävalmentajana kaudella 2016, mutta erosi tehtävistään yllättäen heinäkuussa 2016. Elokuun alussa 2016 hänestä tuli Ruotsin Allsvenskanin putoamiskamppailuun juuttuneen Djurgårdens IF:n päävalmentaja. Dempseyn johdolla Djurgården paransi peliesityksiään ja nousi lopulta Allsvenskanin seitsemänneksi. Kauden jälkeen Dempsey jätti seuran.

Kaudeksi 2018 Dempsey palasi valmennustehtäviin IK Startin päävalmentajana. Hän sai kuitenkin potkut jo toukokuun puolivälissä, kun Start oli juuttunut Norjan liigan putoamiskamppailuun.

Joulukuun lopussa 2018 Dempseystä tuli Ole Gunnar Solskjærin apuvalmentaja Manchester Unitediin loppukauden kattavalla sopimuksella.

Lähteet
-------

1. 1 2  MARK DEMPSEY
2. ↑  Mark James Dempsey
3. ↑  MARK DEMPSEY
4. ↑  Mark Dempsey
5. ↑  Ole Gunnar Solskjaer: Cardiff City hire former Man Utd striker as boss
6. ↑  Ole Gunnar Solskjaer sacked by Cardiff City after enduring torrid spell in south Wales under Vincent Tan
7. ↑  Mark Dempsey - ny trener i FKH (Arkistoitu – Internet Archive)
8. ↑  Dempsey tar over treneransvaret i Haugesund allerede fire runder før slutt
9. ↑  Mark Dempsey gir seg som hovedtrener i FK Haugesund (Arkistoitu – Internet Archive)
10. ↑  Mark Dempsey tar över Djurgården – engelsman ny tränare
11. ↑  Dempsey nobbar fortsättning i Dif
12. ↑  Mark Dempsey (53) tar over Start
13. ↑  START OG DEMPSEY SKILLER LAG
14. ↑  Ole Gunnar Solskjaer adds new coach to Manchester United staff


|  |  |  |
| --- | --- | --- |
| Edeltäjä:**Jostein Grindhaug** | **FK Haugesundin päävalmentaja**10/2015–7/2016 | Seuraaja:**Eirik Horneland** |

|  |  |  |
| --- | --- | --- |
| Edeltäjä:**Per Olsson** | **Djurgårdens IF:n päävalmentaja**8–12/2016 | Seuraaja:**Özcan Melkemichel** |

|  |  |  |
| --- | --- | --- |
| Edeltäjä:**Mick Priest** | **IK Startin päävalmentaja**1–5/2018 | Seuraaja:**Kjetil Rekdal** |